CELEX: 32018D0937
Language: sk
Date: 2018-06-28 00:00:00
Title: Rozhodnutie Európskej Rady (EÚ) 2018/937 z 28. júna 2018, ktorým sa stanovuje zloženie Európskeho parlamentu

2.7.2018   
            
            
               SK
            
            
               Úradný vestník Európskej únie
            
            
               LI 165/1
            
         ROZHODNUTIE EURÓPSKEJ RADY (EÚ) 2018/937
   z 28. júna 2018,
   ktorým sa stanovuje zloženie Európskeho parlamentu
   EURÓPSKA RADA,
   so zreteľom na Zmluvu o Európskej únii, a najmä na jej článok 14 ods. 2,
   so zreteľom na iniciatívu Európskeho parlamentu (1),
   so zreteľom na súhlas Európskeho parlamentu (2),
   keďže:
   
               (1)
            
            
               V článku 14 ods. 2 prvom pododseku Zmluvy o Európskej únii (ďalej len „Zmluva o EÚ“) sa stanovujú kritériá pre zloženie Európskeho parlamentu, konkrétne, že počet zástupcov občanov Únie nesmie presiahnuť sedemstopäťdesiat poslancov plus predseda, že toto zastúpenie musí byť zostupne proporčné, pričom každý členský štát má najmenej šesť poslancov, a že žiadnemu členskému štátu nesmie byť pridelených viac ako deväťdesiatšesť kresiel.
            
         
               (2)
            
            
               Článok 10 Zmluvy o EÚ okrem iného stanovuje, že fungovanie Únie je založené na zastupiteľskej demokracii, pričom občania sú na úrovni Únie priamo zastúpení v Európskom parlamente a členské štáty sú zastúpené v Rade svojimi vládami, ktoré samotné sú demokraticky zodpovedné svojim národným parlamentom alebo svojim občanom.
            
         
               (3)
            
            
               Článok 14 ods. 2 Zmluvy o EÚ sa teda uplatňuje v širšom inštitucionálnom rámci stanovenom v zmluvách, ktorý tiež zahŕňa ustanovenia o rozhodovacom procese v Rade,
            
         PRIJALA TOTO ROZHODNUTIE:
   Článok 1
   Pri uplatňovaní článku 14 ods. 2 Zmluvy o EÚ sa dodržiavajú tieto zásady:
   
               —
            
            
               pridelenie kresiel v Európskom parlamente naplno využíva minimálny a maximálny počet pre členské štáty stanovený v Zmluve o EÚ, aby čo najviac zohľadňovalo príslušný počet obyvateľov jednotlivých členských štátov,
            
         
               —
            
            
               zostupná proporcionalita sa vymedzuje takto: pomer medzi počtom obyvateľov a počtom kresiel každého členského štátu pred zaokrúhlením na celé čísla sa so zreteľom na počet obyvateľov jednotlivých členských štátov líši tak, že každý poslanec Európskeho parlamentu z členského štátu s väčším počtom obyvateľov zastupuje viac občanov než každý poslanec Európskeho parlamentu z členského štátu s menším počtom obyvateľov, a naopak, čím má členský štát viac obyvateľov, tým má väčší nárok na väčší počet kresiel v Európskom parlamente,
            
         
               —
            
            
               pridelenie kresiel v Európskom parlamente zohľadňuje demografický vývoj v členských štátoch.
            
         Článok 2
   Celkový počet obyvateľov členského štátu vypočíta Komisia (Eurostat) na základe najaktuálnejších údajov, ktoré poskytli členské štáty, v súlade so spôsobom stanoveným v nariadení Európskeho parlamentu a Rady (EÚ) č. 1260/2013 (3).
   Článok 3
   1.   Týmto sa počet zástupcov volených do Európskeho parlamentu v jednotlivých členských štátoch na volebné obdobie 2019 – 2024 stanovuje nasledovne:
   
               Belgicko
            
            
               21
            
         
               Bulharsko
            
            
               17
            
         
               Česká republika
            
            
               21
            
         
               Dánsko
            
            
               14
            
         
               Nemecko
            
            
               96
            
         
               Estónsko
            
            
               7
            
         
               Írsko
            
            
               13
            
         
               Grécko
            
            
               21
            
         
               Španielsko
            
            
               59
            
         
               Francúzsko
            
            
               79
            
         
               Chorvátsko
            
            
               12
            
         
               Taliansko
            
            
               76
            
         
               Cyprus
            
            
               6
            
         
               Lotyšsko
            
            
               8
            
         
               Litva
            
            
               11
            
         
               Luxembursko
            
            
               6
            
         
               Maďarsko
            
            
               21
            
         
               Malta
            
            
               6
            
         
               Holandsko
            
            
               29
            
         
               Rakúsko
            
            
               19
            
         
               Poľsko
            
            
               52
            
         
               Portugalsko
            
            
               21
            
         
               Rumunsko
            
            
               33
            
         
               Slovinsko
            
            
               8
            
         
               Slovensko
            
            
               14
            
         
               Fínsko
            
            
               14
            
         
               Švédsko
            
            
               21
            
         2.   Avšak v prípade, že Spojené kráľovstvo bude na začiatku volebného obdobia 2019 – 2024 ešte stále členským štátom Únie, počet zástupcov volených do Európskeho parlamentu za každý členský štát, ktorí sa ujmú funkcie, musí zodpovedať počtu uvedenému v článku 3 rozhodnutia Európskej rady 2013/312/EÚ (4), až kým vystúpenie Spojeného kráľovstva z Únie nenadobudne právnu účinnosť.
   V okamihu, keď vystúpenie Spojeného kráľovstva z Únie nadobudne právnu účinnosť, bude počet zástupcov zvolených do Európskeho parlamentu v jednotlivých členských štátoch zodpovedať počtu stanovenému v odseku 1 tohto článku.
   Všetci zástupcovia v Európskom parlamente, ktorí obsadia dodatočné kreslá, ktoré budú k dispozícii v dôsledku rozdielu medzi počtom kresiel pridelených v prvom a druhom pododseku, sa ujmú svojej funkcie v Európskom parlamente v rovnakom čase.
   Článok 4
   Európsky parlament v súlade s článkom 14 ods. 2 Zmluvy o EÚ predloží Európskej rade v dostatočnom predstihu pred začiatkom volebného obdobia 2024 – 2029 návrh aktualizovaného pridelenia kresiel v Európskom parlamente.
   Článok 5
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Bruseli 28. júna 2018
      
         
            Za Európsku radu
         
         
            predseda
         
         D. TUSK
      
   
   
      (1)  Iniciatíva prijatá 7. februára 2018 (zatiaľ neuverejnená v úradnom vestníku).
   
      (2)  Súhlas z 13. júna 2018 (zatiaľ neuverejnený v úradnom vestníku).
   
      (3)  Nariadenie Európskeho parlamentu a Rady (EÚ) č. 1260/2013 z 20. novembra 2013 o európskej demografickej štatistike (Ú. v. EÚ L 330, 10.12.2013, s. 39).
   
      (4)  Rozhodnutie Európskej rady 2013/312/EÚ z 28. júna 2013, ktorým sa stanovuje zloženie Európskeho parlamentu (Ú. v. EÚ L 181, 29.6.2013, s. 57).